S-4374/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 27. september 2022, á hendur F-kk-þgf H-kk-þgf, kt. [...], [...], fyrir eftirtalin umferðar-, fíkniefna- og vopnalagabrot með því að hafa:

1. Þriðjudaginn 31. ágúst 2021 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 160 ng/ml, kókaín 58 ng/ml og tetrahýdrókannabínól 2,1 ng/ml) um Suðurlandsbraut við [...]í Reykjavík, þar sem lögregla stöðvaði aksturinn, og á sama tíma haft í vörslum sínum 0,47 gaf tóbaksblönduðu kannabisefni, 0,75 gaf amfetamíni, 1,01 gaf kókaíni og 0,78 gaf maríhúana sem lögregla fann við leit í bifreiðinni.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

2. Laugardaginn 23. október 2021 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 345 ng/ml) um Hverfisgötu við Barónsstíg í Reykjavík, þar sem lögregla hafði afskipti af ákærða við Barónsstíg.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Sunnudaginn 20. febrúar 2022 ekið bifreiðinni [...] sviptur ökurétti um Langholtsveg við Holtaveg í Reykjavík.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Föstudaginn 1. apríl 2022 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 200 ng/ml og metýlfenidat 39 ng/ml) um Skeifuna við verslunina [...] í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Föstudaginn 29. apríl 2022 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 80 ng/ml og metýlfenidat 58 ng/ml) um Barónsstíg við [...], þar sem lögregla hafði afskipti af ákærða.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

6. Laugardaginn 7. maí 2022 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 0,63‰, amfetamín 160 ng/ml, metýlfenidat 43 ng/ml og tetrahýdrókannabínól 2,7 ng/ml) um Katrínartún við Bríetartún í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

7. Föstudaginn 13. maí 2022 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 110 ng/ml, tetrahýdrókannabínól 2,7 ng/ml og alprazólam 6,5 ng/ml) um Háaleitisbraut í Reykjavík, þar sem lögregla stöðvaði aksturinn, og haft í vörslum sínum stunguvopn sem lögregla fann við öryggisleit.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og b-lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 21. september, var ákærði dæmdur til greiðslu sektar með Héraðsdómi Reykjavíkur 7. apríl 2017 fyrir akstur undir áhrifum ávana- og fíkniefna. Þá var hann aftur dæmdur til greiðslu sektar með Héraðsdómi Reykjavíkur 6. maí 2020 meðal annars fyrir akstur undir áhrifum áfengis og akstur undir áhrifum ávana- og fíkniefna. Með dómi Héraðsdóms Reykjavíkur 10. mars 2021 var ákærði dæmdur í 30 daga fangelsi og sviptur ökurétti ævilangt fyrir akstur undir áhrifum ávana- og fíkniefna. Ákærði gekkst síðan undir greiðslu sektar með viðurlagaákvörðun 15. september 2021 meðal annars fyrir akstur sviptur ökurétti. Þá var ákærði dæmdur í 2 ára fangelsi með dómi Landsréttar 3. júní 2022 fyrir brot gegn almennum hegningarlögum. Dómurinn staðfesti dóm Héraðsdóms Reykjaness 27. október 2021 en sá dómur var hegningarauki við tvo fyrri dóma.

Brot þaðsem ákærði er sakfelldur fyrir nú samkvæmt ákærulið 1 var framið áður en ákærði gekkst undir viðurlagaákvörðun 15. september 2021 og brot samkvæmt ákærulið 2 var framið áður en dómur Héraðsdóms Reykjaness frá 27. október 2021 féll og verður ákærða því dæmdur hegningarauki í samræmi við 78. gr. almennra hegningarlaga nr. 19/1940, er samsvari þeirri þyngingu refsingarinnar sem kynni að hafa orðið, hefði verið dæmt um öll brotin saman.

Við ákvörðun refsingar nú er við það miðað að ákærði hafi nú í fjórða sinn eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga, gerst sekurum að aka undir áhrifum áfengis og/eða ávana- og fíkniefna og í annað sinn gerst sekur um að aka sviptur ökurétti.

Ákærða til málsbóta verður litið til játningar hans fyrir dómi, sbr. 8. tl. 1. mgr. 70. gr. sömu laga.

Með hliðsjón af öllu framangreindu, sakarefni þessa máls, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 7 mánuði.

Með vísan til lagaákvæða í ákæru er ævilöng ökuréttarsvipting ákærða áréttuð frá uppkvaðningu dómsins að telja.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 167.400 krónur að meðtöldum virðisaukaskatti, og 900.829 krónur í annan sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, F-kk-nf H-kk-nf, sæti fangelsi í 7 mánuði.

Ævilöng svipting ökuréttar ákærða er áréttuð.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 167.400 krónur að meðtöldum virðisaukaskatti, og 900.829 krónur í annan sakarkostnað.

H-kvk-nf S-kvk-nf B-kvk-nf